
Η Βορκούτα απέχει σιδηροδρομικές απ' τή Μόσχα 
περίπου 1.000 χιλιόμετρα. Βρίσκεται μέσα ακριβώς 
στήν Αρκτική παράλληλο, στή ζώνη τής τούντρας 
καί 400 χιλιόμετρα νότια τού νησιού Νόβαγια-Ζέμλυα. 
Ο ποταμός Βορκούτα είναι ο δεξιός παραπόταμος τού 
Πεκόρα, ενός πολύ μεγαλύτερου καί μακρύτερου πο¬ 
ταμού, ο οποίος εκβάλλει βόρεια, στά στενά Γιουγκόρ- 
σκι. 

Η πόλη τής Βορκούτα βρίσκεται λίγα χιλιόμετρα 
βόρεια τού ποταμού. Ανήκει στή λεγάμενη Αυτόνομη 
Σοβιετική Σοσιαλιστική Δημοκρατία τού Κόμι, στό βο¬ 
ρειότερο άκρο τής Ρώσικης Ομοσπονδίας Σοβιετικών 
Σοσιαλιστικών Δημοκρατιών. 

Πρός τή νότια καί ανατολική πλευρά τού ποταμού 
Βορκούτα βρίσκονται οι βορειότερες κορυφές τών Ου- 
ραλίων. Καί μακρύτερα πρός τήν ανατολή, οι ελάχιστα 
ανεπτυγμένες, σχεδόν ακατοίκητες εκτάσεις τής βό¬ 
ρειας Σιβηρίας. Η Βορκούτα δέν έχει διέξοδο πρός τή 
θάλασσα — δηλαδή στή θάλασσα Μπάρεντς — η οποία, 
έτσι κι αλλιώς, είναι παγωμένη δέκα μήνες τό χρόνο. 
Η πόλη, παρόλα αυτά, συνδέεται μέ τόν έξω κόσμο μέ 

μιά σιδηροδρομική γραμμή, η οποία στή διάρκεια τού 
"Μεγάλου Πατριωτικού Πολέμου", τού 1941 - 45, συν¬ 
δεόταν μέ τή γραμμή Αρκανγκέλσκ - Βολόγκυτα, στή 
κατεύθυνση τού Κότλας. 

Εξαιτίας τής μεγάλης απόστασης τής βορειοανατο¬ 
λικής πλευράς τής Ρωσικής Σ.Ο.Σ.Δ. από τόν Ατλαντι¬ 
κό ωκεανό, μέ τά ζεστά του ρεύματα τού Γκάλφ 
Στρήμ, τό κλίμα εκεί είναι πολύ πιό βαρύ από τήν βο¬ 
ρειοδυτική περιοχή στή χερσόνησο Κόλα. Πράγματι, η 
δριμύτητα τού κλίματος αυξάνεται όσοπροχωράμε βο- 
ρειοανατολικότερα, από τή Βολόγκυτα γιά τόν Πεκό- 
ρα, καί από τόν Πεκόρα γιά τή Βορκούτα. 

Ούτε δένδρα ούτε θάμνοι αναπτύσσονται στήν 
τούντρα. Στή διάρκεια τών δυό καλοκαιρινών μηνών, 
δηλαδή τού Ιούλη καί τού Αυγούστου, ο πάγος λιώνει 
σέ μερικά μέτρα βάθος καί τό έδαφος γίνεται λασπώ¬ 
δες καί βαλτώδες. Καί όπως είναι φυσικό, οι μύγες καί 
τά κουνούπια επιτίθονται σέ κάθε ζωντανό πλάσμα. 
Στις αρχές τού Σεπτέμβρη, ξαναδημιουργείται ο πάγος 
κι αρχίζουν οι ατέλειωτες πολικές νύχτες. Γιά μιά ακό¬ 
μη φορά, η Βορκούτα γίνεται μιά μαύρη, παγωμένη 
Κόλαση. Πράγματι, όταν ο Ισπανός επαναστάτης στρα¬ 
τηγός Βαλεντίνος Γκονζάλεθ, μεταφέρθηκε εκεί τό Γε¬ 
νάρη τού 1946, είπε ότι τό βαρόμετρο έδειχνε -85°Γ. 
Κάτω από αυτές τις συνθήκες είναι αδύνατο νά κυκλο¬ 
φορήσει κανείς έξω, γιατί ή θά πρέπει νά είναι τελείως 
καλυμμένος ή θά πρέπει νά κόψει τά παγωμένα χέρια 
καί πόδια του. Αυτό συνέβηκε πολλές φορές! Κανένας 
δέν μπορεί νά επιβιώσει μόνος του όταν οι σφοδρές 
χιονοθύελλες σαρώνουν τήν τούντρα. Γιά περισσότε¬ 
ρες από 100 μέρες, ο Κχάνοβεϋ, ο "άνεμος τών ανέ- 

μων" κτυπάει απ' όλες τις μεριές τήν παγωμένη έρημο 
τής Κόλασης. 

Όταν οι σύμβουλοι τού τσάρου Νικόλαου τού Α', 
τού πρότειναν νά μετατρέψει τις περιοχές γύρω από 
τούς ποταμούς Πεκόρα καί Βορκούτα σέ σωφρονιστι¬ 
κές αποικίες γιά πολιτικούς κρατούμενους, αυτός ζή¬ 
τησε νά τού κάνουν μιά έκθεση αναφορικά μέ τις συν¬ 
θήκες που επικρατούσαν εκεί' αλλά μετά από πολλή 
σκέψη αποφάσισε ότι ήταν "αδύνατο νά απαιτήσεις α¬ 
πό οποιονδήποτε άνθρωπο νά ζήσει εκεί". Κανείς άλ¬ 
λος, εκτός από μερικούς βοσκούς ταράνδων καί κυνη¬ 
γούς από τή φυλή τών Νέντζι, δέν θά μπορούσε νά ζή- 
σει ή νά δουλέψει εκεί μέ τή θέλησή του, είπε ο τσά¬ 
ρος. 

Αλλά ο τσάρος Νικόλαος δέν ήξερε τί βρισκόταν 
κάτω από τήν παγωμένη έρημο τού λεκανοπέδιου Πε- 
κόρα, καί τό βόρειο τμήμα τού ποταμού Βορκούτα. Ό¬ 
μως ο τσάρος Ιωσήφ Στάλιν, Μέγας καί Σοφός Αρχη¬ 
γός Πασών τών Ρωσιών, ήξερε. 

Όλα άρχισαν στά 1929, όταν μιά ρώσικη αποστο¬ 
λή πήγε στή βορειότερη περιοχή τής τότε Αυτόνομης 
Επαρχίας Κόμι. Εργαζόταν κάτω από τήν αιγίδα τής 
ΟΡΙ], η οποία αργότερα έπαιξε ένα σημαντικό ρόλο 
στήν περιοχή που αναφέρεται σάν Ούκχτα - Πεκόρα. 
Η αποστολή γύρισε στή βάση της φέρνοντας εκτενή 
στοιχεία γιά πετρέλαιο καί κάρβουνο. Είχε ανακαλύψει 
στήν περιοχή τού ποταμού Πεκόρα τήν ύπαρξη ενός 
"πετρελαιοφόρου κοιτάσματος" τεράστιων διαστά¬ 
σεων. Μεταγενέστερες αποστολές, στή διάρκεια τού 
πρώτου πενταετούς προγράμματος, ανακάλυψαν απο¬ 
θέματα γαιάνθρακα σέ βάθος τριάντα πόντων στήν απέ- 

ραντη περιοχή τής Ούκχτα - Πεκόρα. Καί στό Λένιν- 
γκραντ χρειάζονταν κάρβουνο. Φυσικά, ο λαός υπο¬ 
χρεώθηκε νά σκάψει γιά νά τό βγάλει. Σ' αυτή τήν 
περίπτωση οι "κολασμένοι" εξαναγκάστηκαν νά μοχθή¬ 
σουν. Τό 1932, η Σοβιετική κυβέρνηση ίδρυσε τό 
τράστ τής Ούκχτα - Πεκόρα. Τήν ίδια εποχή, η Πολική 
Επιτροπή τής Ακαδημίας Επιστημών τής Σοβιετικής 
Ένωσης άρχισε τήν επεξεργασία ενός λεπτομερούς 
σχεδίου γιά τή μετατροπή τής περιοχής σέ βιομηχανι¬ 
κή περιφέρεια καί ζώνη ορυχείων, καί σέ βάση προμή¬ 
θειας καυσίμων γιά τις βιομηχανίες τού Λένινγκραντ. 
Τό Σχέδιο όριζε ότι ο αριθμός τών κατοίκων τής περιο¬ 
χής, οι οποίοι ήταν λιγότεροι από 50.000 εκείνη τήν ε¬ 
ποχή, θά αυξάνονταν σέ 168.000 κατά τό 1942, καί σέ 
πάνω από 500.000 κατά τό 1947. Πρώτα, οι εργασίες 
θάπρεπε νά αρχίσουν στή βόρεια σιδηροδρομική γραμ¬ 
μή τής Πεκόρα. Παρόλα αυτά, δέν τέλειωσαν πριν απ' 
τό 1942. 


Η ΣΟΒΙΕΤΙΚΗ Ρωσία μόλις έμπαινε στήν περίοδο 
τής καπιταλιστικής συσσώρευσης, καί όπως θά σάς έ¬ 
λεγε οποιοσδήποτε καλός Μαρξιστής, η καπιταλιστική 
συσσώρευση απαιτεί φθηνό, ανειδίκευτο εργατικό δυ¬ 
ναμικό — καί μάλιστα άφθονο. Επί πλέον, η Ρωσία 
χρειαζόταν ανθρώπους σέ μέρη που αυτοί δέν ήθελαν 
νά πάνε. Η Βορκούτα είχε ανάγκη εργατικού δυναμι¬ 
κού, τό οποίο έπρεπε μέ κάποιον τρόπο νά βρεθεί. Καί 
ποιος ήταν καλύτερος από τή ΟΡίΙ γιά νά τό βρει; 

Τό φθινόπωρο τού 1929, η καταναγκαστική εργα- 

σία έγινε αντικείμενο οικονομικού σχεδιασμού. Σέ μιά 
σύσκεψη ανωτέρων αξιωματούχων τών φυλακών, τόν 
Οκτώβρη τού ίδιου χρόνου, ανακοινώθηκε ότι "Τό πεν¬ 
ταετές Σχέδιο συμπεριλαμβάνει έργα που συνεπάγον¬ 
ται μεγάλη ζήτηση ανειδίκευτου εργατικού δυναμικού. 
Οι τοπικές συνθήκες μερικές φορές παρουσιάζουν σο¬ 
βαρά εμπόδια στή στρατολόγηση αυτού τού δυναμι¬ 
κού. Εδώ είναι που οι τόποι περιορισμού, οι οποίοι έ¬ 
χουν στή διάθεσή τους τεράστιο,πλεόνασμα εργατικού 
δυναμικού που απασχολείται κοντά στούς τόπους πε¬ 
ριορισμού, μπορούν νά βοηθήσουν εκείνες τις οικονο¬ 
μικές επιχειρήσεις, που δοκιμάζονται από τήν έλλειψη 
εργατικού δυναμικού." 

Μετά,η σύσκεψη υιοθέτησε τήν εξής απόφαση: 

"Οι Αρχηγοί τών Διοικητικών Περιφερειών τής πε¬ 
ριοχής τών Ουραλίων, τής Βόρειας Χώρας, καί τής 
ΝΚΥΰ τής Καρέλια, πρέπει τό συντομότερο δυνατό 
νά προνοήσουν γιά τήν οργάνωση αποικιών συλλογής 
ξυλείας... κλπ." 

Στά 1930, οι διάφορες υπηρεσίες σχεδιασμού τής 
Σοβιετικής Ένωσης έλαβαν οδηγίες γιά τήν "ενσωμά¬ 
τωση τής εργασίας τήν οποία εκτελούν εκείνοι που έ¬ 
χουν στερηθεί τήν ελευθερία τους, στή σχεδιασμένη οι¬ 
κονομία τής χώρας, καί ατό Πενταετές Πρόγραμμα." Η 
εξαναγκαστική "σωφρονιστική" εργασία έγινε μέ μιάς 
ο πιό σημαντικός παράγοντας τής οικονομικής ανάπτυ¬ 
ξης τής Σοβιετικής Ένωσης καί, ειδικά, σέ περιοχές 
σάν τή Βορκούτα, όπου υπήρχε ανεπάρκεια άμισθης 
εργασίας. Η ΟΡίΙ δημιούργησε ένα νέο τμήμα, τό 
συΐΑΟ (Αρχηγείο Διοικήσεως Στρατοπέδων), τό ο¬ 
ποίο καθιερώθηκε σάν κεντρική υπηρεσία τού απέραν- 

του δικτύου τών Στρατοπέδων Εργασίας. Ωστόσο, στή 
διάρκεια τού πρώτου Πενταετούς Προγράμματος, οι 
εργασίες που γινόντουσαν σ' αυτά τά στρατόπεδα, δέν 
φαίνονταν πάντοτε ότι ήταν κάτω από τόν έλεγχο τής 
ΟΡΗ ή τού ΟίίΙΑΟ, στις επίσημες αναφορές. 

Η πραγματική ανάπτυξη τού δικτύου τών Στρατο¬ 
πέδων Εργασίας άρχισε γύρω ατά τέλη τής δεκαετίας 
τού 1930, μέ τήν αναδιοργάνωση τών Βόρειων Στρατο¬ 
πέδων Ειδικού Χαρακτήρα. Από τό Σολοβέτσκι (όπου 
ο Λένιν καί ο Τρότσκι είχαν στείλει τούς αναρχικούς, 
τούς Σοσιαλεπαναστάτες καί τούς εξεγερμένους τής 
Κροστάνδης) γρήγορα εξαπλώθηκαν σ' ολόκληρη τή 
Σιβηρία. Τήν ίδια εποχή που επεκτείνονταν οι εργασίες 
ατούς τομείς τής γεωργίας, τής αλιείας καί τής πλινθο- 
ποιείας, ατά στρατόπεδα τού Σολοβέτσκι, εξόρυξη 
φωσφορικού άλατος γινόταν στό Κιμπίνσκ, γεώτρηση 
πετρελαίου κι εξόρυξη κάρβουνου είχαν αρχίσει στήν 
περιοχή Ούκχτα καί, αφού φτιάχτηκε ο σιδηρόδρομος 
καί ο δρόμος, μεταφέρθηκε τό κάρβουνο στό Βόρκου- 
στρού. 

Ανάμεσα ατά 1935 καί τά 1940, σ' όλη τή διάρκεια 
τής Μεγάλης Εκκαθάρισης, μεγάλος αριθμός "διανοού¬ 
μενων", επιστημόνων, γιατρών καί μηχανικών συνελή- 
φθηκε καί χρησιμοποιήθηκε από τό ΟυίΑϋ γιά τήν 
εκπλήρωση τού Προγράμματος καί γιά τις οικονομικές 
καί στρατηγικές ανάγκες τού Κράτους. Πολλά δίκτυα 
Στρατοπέδων Εργασίας επεκτάθηκαν σημαντικά. Ο ορ¬ 
γανισμός στρατοπέδων στόν ποταμό Πεκόρα αναπτύ¬ 
χθηκε τόσο που χρειάστηκε νά χωριστεί σέ δυό οργα¬ 
νισμούς - τής Ούκχτα καί τής Πεκόρα. Μιά νέα πόλη, 
η Κίμπιου - Ούκχτα έγινε τό Διοικητικό κέντρο τής 

ΝΚΥΩ. Πετρελαιοπηγές εμφανίστηκαν στην Ούκχτα, 
ένας μεγάλος γεωηλεκτρικός σταθμός κτίστηκε εκεί 
κοντά, η σιδηροδρομική σύνδεση Κότλας — Κίμπιου - 
Ούκχτα καί Κίμπιου - Ούκχτα — Ούστ - Κόζβα ολοκλη¬ 
ρώθηκε, καί η εξόρυξη κάρβουνου στή Βορκοΰτα έ¬ 
φτασε στό "απόγειό της". Ανάμεσα στά 1940 καί τά 
1942, όταν πολλοί Πολωνοί αφέθηκαν ελεύθεροι καί 
στάλθηκαν στή' Μέση Ανατολή, υπήρχαν περίπου 
900.000 "κολασμένοι" που μοχθούσαν — γιά τή δόξα 
τού Σοβιετικού Κράτους καί γιά τό συμφέρον τών Αρ¬ 
χόντων του — στήν περιοχή. 

Η αυξανόμενη εξόρυξη κάρβουνου ανέβασε σύντο¬ 
μα τήν πόλη καί τό διοικητικό κέντρο τής Βορκούτα, 
μέ ένα πληθυσμό - τό 1948 - περίπου 80.000 ψυχών, 
από τούς οποίους μερικοί ήταν "ελεύθεροι" (ήταν μόνο 
μισθωτοί σκλάβοι!), ενώ οι περισσότεροι δέν ήταν. Οι 
"κολασμένοι" έφτιαξαν τήν πόλη καί τή σιδηροδρομική 
γραμμή που φθάνει τώρα ώςαυτή. Η Βορκούτα διαθέ¬ 
τει τώρα έναν μεγάλο σιδηροδρομικό σταθμό, στις πα- 
ρακαμπτήριες τού οποίου μπορεί νά δει κανείς τά μπλέ 
βαγόνια τού Εξπρές τής Μόσχας. Έχει ωραίες, φαρ¬ 
διές λεωφόρους, μερικά τεράστια Σοβιετικά καί άλλα 
διοικητικά κτίρια, μερικά από τά οποία, απ' τά 1950 
κιόλας, βούλιαζαν σιγά-σιγά, επειδή δέν είχαν σκάψει 
αρκετά βαθιά στό έδαφος γιά τά θεμέλια. Η Βορκούτα 
έχει επίσης μεγάλα, φωτεινά φανάρια στούς δρόμους 
καί, φυσικά, εργατικές κατοικίες καί πολλά μικρά ξύλι¬ 
να μπανγκαλόουζ. Μερικά χιλιόμετρα βόρεια τής πό¬ 
λης, υπάρχει ένας τεράστιος σταθμός εμπορικών σιδη¬ 
ροδρόμων, απ' όπου τά φορτωμένα μέ κάρβουνο τρένα 
ξεκινάνε γιά τό Λένινγκραντ καί αλλού. Καί είκοσι χι- 

λιόμετρα βόρεια τής Βορκούτα βρίσκονται τά πρώτα 
ανθρακωρυχεία — καί, μέχρι πρό τίνος, τά στρατόπεδα 
εργασίας. Είναι οι μόνες κηλίδες φωτός που τρυποΰν 
τό Αιώνιο Σκοτάδι τής Κόλασης. 


Είναι κάποια μέρα άς πούμε, ανάμεσα στά 1941 καί 
τά 1956... 

Οι σύρτες από τά σιδερένια κιγκλιδώματα τών βα- 
γονιών, που ήταν φορτωμένα μέ ανθρώπους - ζώα, 
τραβήχτηκαν. Τό τρένο είχε φτάσει στήν Κόλαση. Ή¬ 
ταν η Βορκούτα - τό τέλος τής γραμμής. Οι κρατούμε¬ 
νοι πήδηξαν έξω καί σέ σειρές ανά πέντε, προχώρησαν 
στήν περεσίλκα, κοινώς τράνζιτο ή κέντρο διερχομέ- 
νων. Συνοδευόμενοι από 10 φύλακες μέ οπλοπολυβό¬ 
λα "μπαλαλάικα" καί στρατιώτες μέ σκυλιά, έφτασαν 
στήν πύλη τής περεσίλκα. Ένας-ένας, καθώς φώναζαν 
τά ονόματα τους, οι κρατούμενοι μπήκαν στά στρατό¬ 
πεδο. Θά έμεναν εκεί από μιά ώς τρεις βδομάδες μέχρι 
νά σταλούν σέ διάφορα άλλα στρατόπεδα γιά νά δου¬ 
λέψουν στά ορυχεία... 

Υπάρχουν τριάντα μέ σαράντα ορυχεία καί τριάντα 
στρατόπεδα, από τά οποία δεκατρία χρησιμοποιούνται 
βασικά γιά πολιτικούς κρατούμενους καί ονομάζονται 
Ειδικά Στρατόπεδα. Ενώ τά στρατόπεδα ελέγχονται 
καί διοικούνται από τή ΝΚΥΩ, η παραγωγή κάρβου¬ 
νου καί τά ίδια τά ορυχεία ελέγχονται από τό Υπουρ¬ 
γείο (πρώην Κομμισαριάτο) Παραγωγής Κάρβουνου. 
Τά περισσότερα στρατόπεδα βρίσκονται αρκετά κοντά 

στά ορυχεία. Η πειθαρχία σχά στρατόπεδα κοινών "εγ¬ 
κληματιών" δέν είναι τόσο αυστηρή - η κατάσταση στά 
Ειδικά Στρατόπεδα, όμως, είναι εντελώς διαφορετική. 
Τό καθεστώς που επικρατεί εκεί είναι πολύ αυστηρό. 

Κάθε στρατόπεδο έχει τριάντα μέ σαράντα καλύ¬ 
βες, καί σέ κάθε μιά απ - αυτές μένουν 150 μέ 160 περί¬ 
που κρατούμενοι. Οι καλύβες θερμαίνονται μόνο από 
μιά σόμπα που βρίσκεται στή μέση. Γιά καθαριότητα υ¬ 
πάρχουν κουβάδες, οι οποίοι αδειάζονται πολύ νωρίς 
τό πρωί. Υπάρχουν τουλάχιστον τρεις φράχτες από 
συρματόπλεγμα γύρω από κάθε στρατόπεδο - καί ανά¬ 
μεσα στούς φράχτες υπάρχουν συνήθως τέσσερα μέ 
πέντε σκυλιά - φύλακες. Όλα τά στρατόπεδα έχουν 
πύργους ελέγχου σέ κάθε γωνία. Κάθε πύργος έχει η¬ 
λεκτρικούς προβολείς τούς οποίους χειρίζεται ένας 
φύλακας τή μέρα καί δυό τή νύχτα. Υπάρχει μιά μόνο 
πύλη εισόδου/εξόδου. 

Μόνο ένα μικρό ποσοστό τών έγκλειστων τού 
στρατοπέδου είναι "εγκληματίες", ακόμα καί μέ τή γε¬ 
νικά αποδεκτή έννοια τής λέξης. Οι περισσότεροι είναι 
"σαμποτέρ" — μιά λέξη που μπορεί νά καλύψει σχεδόν 
κάθε αντικρατική ενέργεια ή συζήτηση. Τό νά αργήσεις 
στή δουλειά σου, σέ μερικές περιπτώσεις θεωρείται 
σαμποτάζ! Η κριτική τής Κυβέρνησης επίσης είναι σα- 
μποτάζ. Οι αιχμάλωτοι Σοβιετικοί στρατιώτες καί πο¬ 
λίτες που είχαν μεταφερθεί στή Γερμανία στή διάρκεια 
τού "Μεγάλου Πατριωτικού Πολέμου" καί οι οποίοι 
θελητά ή αθέλητα συνεργάστηκαν μέ τούς Γερμανούς, 
συνελήφθηκαν καί στάλθηκαν στά στρατόπεδα μαζικά 
μετά τό τέλος τού πολέμου. Μερικοί απ’ αυτούς ήταν 
πρώην Βλασοβίτες(Ι). Οι περισσότεροι καταδικάστη- 

καν σέ είκοσι μέ εικοσιπέντε χρόνια "στέρηση". Η Βορ- 
κούτα είναι πραγματικά μωσαϊκό αντιλήψεων καί εθνι¬ 
κοτήτων. 

Πριν από τόν πόλεμο, πολλοί από τούς κρατούμε¬ 
νους στή Βορκούτα, καί αλλού, ήταν συχνά πολιτικοί 
αντίπαλοι τού Σταλινισμού. Στά 1937, λογουχάρη, υ¬ 
πήρχε σημαντικός αριθμός Ζηνοβιεφικών καίΤροτσκι- 
στών, συμπεριλαμβανομένου καί τού γιού τού Τρότσκι, 
Σεργκέϊ Σέντοφ. Ο παλιός Μπολσεβίκος, ο Σαβάροφ 
τού Λένινγκραντ, ζούσε ακόμα στή Βορκούτα στά 
1940. Αλλά απ' τά 1941 καί μετά, η κατάσταση, ο α¬ 
ριθμός καί ο τύπος τών κρατούμενων άλλαξε. Μιλάμε 
γιά τό έτος 1953... 

Οι Ρώσοι αποτελούν μειονότητα. Οι Ουκρανοί υπε¬ 
ρέχουν αριθμητικά. Αποτελούν περίπου τά 2/3 τού 
πληθυσμού τού στρατοπέδου. Πολλοί είναι από τή Δυ¬ 
τική Ουκρανία καί από τήν περιοχή τού Λβόφ, η οποία 
ανήκε στήν Πολωνία μέχρι τή Ρωσική εισβολή, στά 
1939. Αλλοι προέρχονται από τήν Καρπαθο - Ουκρα¬ 
νία. Ο αριθμός τών Ανατολικό - Ουκρανών είναι πολύ 
μικρός, καθώς τό Σοβιετικό Κράτος είχε εδραιωθεί ε¬ 
κεί, μετά τή συντριβή τών Μαχνοβιτών(2). Υπήρχαν, 
ωστόσο, μερικά απομεινάρια Μαχνοβιτών στή Βορκού¬ 
τα. Αλλά πολλοί από τούς Ουκρανούς είναι υποστηρι- 
χτές τής Οργάνωσης τών Ουκρανών Εθνικιστών ή 
Μπαντεριστών(3), τού Ουκρανικού Επαναστατικού 
Στρατού, που πολέμησε τόσο ενάντια στούς Γερμανούς 
όσο καί ενάντια στόν Κόκκινο Στρατό στή διάρκεια τού 
"Μεγάλου Πατριωτικού Πολέμου". Γενικά, μισούν ό¬ 
λους τούς "Τρανούς" Ρώσους. Οι Ουκρανοί αποτελούν 
επίσης τήν πλειοψηφώ καί στά τρία στρατόπεδα γυναι- 

κών τής Βορκούτα. 

Η αμέσως επόμενη μεγαλύτερη ομάδα συμπεριλαμ¬ 
βάνει τούς κατοίκους τής Βαλτικής, εκείνους δηλ., από 
τήν Εσθονία, Λετονία καί Λιθουανία. Υπάρχουν επίσης 
αρκετοί Γερμανοί, Γεωργιανοί, Αρμένιοι, Ρουμάνοι καί 
διάφορες άλλες εθνικότητες. Οι Γερμανοί καί οι Ρου¬ 
μάνοι είναι κυρίως Ναζιστές. Οι Ρώσοι που βρίσκονται 
ατά στρατόπεδα δέν είναι πολύ δημοφιλείς, γιατί πολ¬ 
λοί απ' αυτούς παρά τή φυλάκισή τους, παραμένουν α¬ 
μετανόητοι Κομμουνιστές. Οι λίγοι Εβραίοι που υπάρ¬ 
χουν δέν είναι επίσης πολύ δημοφιλείς, καί αρκετές 
φορές βρίσκονται υπό διωγμό, γιατί δυστυχώς πολλοί 
Ρώσοι καί Ουκρανοί είναι παραδοσιακά αντί - Σημίτες 
καί πρόσφατα επηρεάστηκαν από τήν αντιδραστική 
προπαγάνδα τών Γερμανοναζί. Επιπλέον, οι Εβραίοι 
είναι γενικό πρώην Σταλινικοί Γραφειοκράτες, που ήρ¬ 
θαν σέ σύγκρουση μέ τό Κράτος. 

Αυτοί ήταν οι "Κολασμένοι". 


ΤΟ ΜΑΡΤΗ τού 1953, ο Στάλιν πέθανε. Ο θάνατός 
του έγινε δεκτός μέ ικανοποίηση απ' τούς "κολασμέ¬ 
νους". Πολλοί περίμεναν τήν κατάρρευση τού καθε¬ 
στώτος. Υπήρχε μιά πλατιά διαδομένη αντίθεση απέ¬ 
ναντι στό γραφειοκρατικό κρατικό καπιταλισμό τών 
Κομμουνιστών. Τό σύνθημα "η Γή στούς αγρότες" α¬ 
ποδείχτηκε μιά φοβερή απάτη. Οι αγρότες μισούσαν 
τόσο πολύ τόν Σταλινισμό, ειδικά μετά τήν αναγκαστι¬ 
κή κολλεκτιβοποίηση, όσο καί τόν Τσαρισμό - καί οι 
προλετάριοι δέν ήταν ελεύθεροι, καί τό ήξεραν. Αλλά 

πιό σημαντικό ήταν τό μίσος που υπήρχε ανάμεσα στις 
διάφορες εθνικές μειονότητες, ειδικά ατούς κάτοικους 
τής Ουκρανίας καί τής Βαλτικής. Οι "κολασμένοι" πε- 
ρίμεναν μέ αγωνία τή μέρα τού θανάτου τού Στάλιν. 
Τώρα, αυτό έγινε πραγματικότητα. 

Παρότι η αντίθεση είχε εξαπλωθεί, δυστυχώς ήταν 
ασυντόνιστη καί σχεδάν ανοργάνωτη, μ' εξαίρεση τά 
στρατόπεδα αλλά καί εκεί μονάχα ανάμεσα ατούς Δυ- 
τικοουκρανούς. Φυσικά, τά αντιστασιακά κινήματα μέ¬ 
σα στά στρατόπεδα, συμπεριλαμβανομένης καί τής 
Βορκούτα, είχαν επεξεργαστεί σχέδια γιά τέτοια ενδε¬ 
χόμενα, όπως ο θάνατος τού Στάλιν ή κάποια εξέγερση 
σέ κάποιο άλλο μέρος τής Σοβιετικής Ενωσης. Παρό¬ 
λο που κάθε στρατόπεδο ήταν περιορισμένο γεωγραφι¬ 
κά, είχε ήδη καταστρώσει τά σχέδιά του. Αλλά τά σχέ¬ 
δια τους περιορίζονταν στά σύνορα τής περιοχής τής 
Βορκούτα. Ούτως ή άλλως, ήξεραν πολύ καλά ότι οι 
κρατούμενοι τών στρατοπέδων όλης τής Σοβιετικής 
Ένωσης είχαν περίπου τις ίδιες ιδέες καί σχέδια. Η 
μεταγωγή τών κρατούμενων από τή μιά περιοχή στήν 
άλλη, τό επιβεβαίωνε. 

Γιά δυό χρόνια περίπου, οι συνθήκες ζωής τών 
κρατούμενων βελτιώνονταν. Η Σοβιετική Κυβέρνηση 
είχε αναγκασθεί νά τό κάνει λόγω οικονομικής αναγ¬ 
καιότητας. Υπήρχε, εξαιτίας τού υψηλού ποσοστού 
θνησιμότητας, μιά χρόνια έλλειψη εργατικού δυναμι¬ 
κού. Στά 1952, καθιερώθηκε γιά πρώτη φορά ο μι¬ 
σθός. Οι ανθρακωρύχοι που εκπλήρωναν τή "νόρμα" 
τους, κέρδιζαν 300 ρούβλια τό μήνα (εκείνη τήν περίο¬ 
δο τό ρούβλι δέν άξιζε παρά λίγες δεκάρες). Ωστόσο, 
πολλοί από τούς κρατούμενους δέν έπαιρναν καθόλου 

μισθό. Οι πιό πολλές δουλειές δέν πληρώνονταν - και 
ολόκληρες ταξιαρχίες που δούλευαν σέ οικοδομές, 
κέρδιζαν μόνο 100 ρούβλια περίπου τό μήνα. Τήν ίδια 
περίοδο όμως, βελτιώθηκαν τά κυλικεία τών στρατοπέ¬ 
δων. Οι αρχές επίσης, προμηθέυσαν καλύτερο ιματι¬ 
σμό. Καί μερικά συγκροτήματα τού στρατοπέδου ξα¬ 
ναχτίστηκαν. Πράγματι, όσα καταλύματα είχαν κτιστεί 
περίπου μετά τό 1950, ήταν πολύ ανώτερα από κείνα 
που είχαν κτιστεί προηγούμενα. Κυκλοφορούσαν διά¬ 
φορα βιβλία καί υπήρχε ακόμα καί θεατρική ομάδα. 
Δημιουργήθηκαν ποδοσφαιρικές ομάδες, καί έγιναν 
μερικοί αγώνες μεταξύ τών στρατοπέδων τής περιοχής 
τής Βορκούτα. Επιπλέον οι "Κολασμένοι" έπαψαν νά 
πεθαίνουν τής πείνας. 

Στις 17 Ιούνη τού 1953, οι εργάτες τού Ανατολι¬ 
κού Βερολίνου καί τής Ανατολικής Γερμανίας κατέβη¬ 
καν σέ απεργία. Οι κάτοικοι τής Βορκούτα τό έμαθαν 
σύντομα. Αλλά δέν έδρασαν αμέσως. Είναι ωστόσο, 
λάθος, νά υποθέσουμε ότι τίποτα δέν συνέβηκε στά Σο¬ 
βιετικά Στρατόπεδα Εργασίας μέχρι νά μαθευτεί ο θά¬ 
νατος τού Στάλιν. Πολύ πριν τό θάνατό του, είχαν ξε¬ 
σπάσει εξεγέρρεις σέ διάφορα μέρη τής Σοβιετικής Έ¬ 
νωσης. Στά 1946, έγινε μιά μικρή εξέγερση στήν Κολύ- 
μα, τήν οποία ακολούθησε μιά δεύτερη στά 1947. Επί¬ 
σης έγιναν κι άλλες μεμονωμένες απεργίες καί εξεγέρ¬ 
σεις σέ αρκετά στρατόπεδα ανάμεσα στά 1948 καί τά 
1953. Τό Μάη τού 1953, ξέσπασε μιά πλημμύρα απερ¬ 
γιών: μιά τριήμερη στό Κινγκίρ καί άλλη μιά στήν Κο- 
λύμα. Πιθανά η πιό σημαντική - καί αιματηρή - ήταν 
η απεργία στό Νόριλσκ, η οποία άρχισε στις 7 Μάη καί 
τελείωσε στις 11 Αυγούστου, μέ μιά τρομερή σφαγή 

πολλών κρατούμενων. 

Στις αρχές τού Ιούνη, έγινε μιά εξέγερση στην Κα- 
ραγκάντα, οργανωμένη από πρώην μέλη τού Ουκρανι¬ 
κού Επαναστατικού Στρατού. Κατεστάλη πολύ σύντο¬ 
μα, αλλά καθώς η Βορκούτα είχε τρομερή ανάγκη ερ¬ 
γατικού δυναμικού, τό Κεντρικό Γραφείο τής ΝΚνΟ 
στή Μόσχα αποφάσισε νά στείλει πολλούς Ουκρανούς 
— οι περισσότεροι από τούς οποίους ζούσαν, πριν τήν 
εξέγερση, κάτω από μισο-ελεύθερες συνθήκες — στά 
ορυχεία τής Βορκούτα. Στήν πραγματικότητα, πολ¬ 
λοί Καραγκαντιανοί προσφέρθηκαν νά πάνε "εθελοντι¬ 
κά" στή Βορκούτα, μή ξέροντας τί συνθήκες επικρα¬ 
τούσαν εκεί καί επειδή τούς υποσχέθηκαν καλύτερους 
μισθούς απ' αυτούς που έπαιρναν στις "ελεύθερες" 
εγκαταστάσεις τών περιοχών τής Καραγκάντα. Όταν 
έφθασαν εκεί, τούς έστειλαν απλά στά συνηθισμένα 
Ειδικά Στρατόπεδα. Οι συνθήκες ζωής τους δέν ήταν 
καλύτερες από αυτές τών υπόλοιπων κρατούμενων τής 
Βορκούτα. Αρνήθηκαν αμέσως νά πιάσουν δουλειά στά 
ορυχεία. Αλλά αυτοί τουλάχιστον, αντίθετα μέ τήν 
πλειοψηφώ τών κρατούμενων τής Βορκούτα, ήταν 
σχετικά ελεύθεροι νά μετακινούνται στά διάφορα 
στρατόπεδα τής Βορκούτα. Συνακόλουθα, αυτοί άρχι¬ 
σαν τήν αγκιτάτσια καί παρακινούσαν τούς άλλους 
κρατούμενους νά ενωθούν μαζί τους. Είχαν αρκετή α¬ 
πήχηση, ιδίως ανάμεσα στούς πιό ηλικιωμένους κρα¬ 
τούμενους που έκτιαν μακρόχρονες ποινές καί οι ο¬ 
ποίοι εκδήλωναν τήν αλληλεγγύη τους. Οι κρατούμε¬ 
νοι — βασικά Ουκρανοί, αλλά καί άλλων εθνικοτή¬ 
των — άρχισαν νά οργανώνονται. Εκλέξανε μυστικές 
επιτροπές σέ αρκετά στρατόπεδα. 

Ο στόχος ήταν η ακινητοποΐηση όλων τών ανθρα¬ 
κωρυχείων τής περιοχής τής Βορκούτα, ώστε νά στα¬ 
ματήσει η βιομηχανική παραγωγή στό Λένινγκραντ, ό¬ 
που στελνόταν σχεδόν όλο τό κάρβουνο, εκείνη τήν ε¬ 
ποχή. Τή νύχτα τής 19 πρός 20 Ιούλη, άρχισε η απερ¬ 
γία στό Στρατόπεδο (ορυχείο) Νο 7 καί στή Στοά 
Νο 1, όπου πάνω από 8.000 ανθρακωρύχοι αρνήθηκαν 
νά πάνε στή δουλειά τους. Στό Στρατόπεδο Νο 7, ούτε 
οι ανθρακωρύχοι ούτε οι ταξιαρχίες τών οικοδόμων 
πήγαν νά δουλέψουν. Η απεργία απλώθηκε σύντομα 
στό στρατόπεδα Νο 14 καί 16 καί στό στρατόπεδο 
Νο 29. Τά στρατόπεδα Νο 9 καί 10 καί Νο 6, προσχώ¬ 
ρησαν στήν απεργία. Περίπου τρεις μέρες αργότερα, η 
Στοά Νο 40 κατέβηκε σ' απεργία. Δέν απεργήσανε βέ¬ 
βαια όλα τά στρατόπεδα, αλλά μέσα σέ μιά βδομάδα 
δεκάδες χιλιάδες "Κολασμένοι" αρνιόντουσαν νά κατέ- 
βουν στις στοές ή νά δουλέψουν στό διάφορα εργοτά¬ 
ξια. Απεργιακές επιτροπές είχαν σχηματιστεί σέ όλο 
τό δίκτυο τών στρατοπέδων. Καί τά αιτήματά τους άρ¬ 
χισαν νά στέλνονται στή Διοίκηση τού Στρατοπέδου. 

Καμιά απεργιακή επιτροπή δέν πρόβαλλε τελείως 
διαφορετικά αιτήματα. Όλες όμως ζήτησαν τήν ακύ¬ 
ρωση, ή τουλάχιστον τή μείωση τών ποινών. Μερικές 
ζήτησαν νά επαναληφθούν οι δίκες ή νά αναθεωρη¬ 
θούν. Άλλες ζήτησαν νά επιτραπεί στούς κρατούμε¬ 
νους νά ενσωματωθούν στόν "ελεύθερο" πληθυσμό 
— αλλά ταυτόχρονα νά παραμείνουν στήν περιοχή τής 
Βορκούτα. Πράγματι, πολλοί απεργοί ήταν διατεθει¬ 
μένοι νά συνεχίσουν νά δουλεύουν στά ορυχεία μέχρις 
ότου η παραγωγή κάρβουνου νά μπει σέ εντελώς δια¬ 
φορετική βάση — εξασφαλίζοντας εθελοντική εργασία 

από όλα τά μέρη τής Σοβιετικής Ένωσης, άν αυτό ή¬ 
ταν δυνατόν, κάνοντας τά ορυχεία τής περιοχής πιό 
ελκυστικά, μέ τήν καθιέρωση καλύτερων συνθηκών 
δουλειάς καί πολύ μεγαλύτερων μισθών καί φυσικά, 
μέ τήν εκμηχάνιση τών ορυχείων. Οι εργάτες τής οικο¬ 
δομικής ταξιαρχίας τού στρατοπέδου Νο 7, που διατά- 
χθηκαν νά γυρίσουν στή δουλειά από τούς φύλακες 
τή δεύτερη μέρα τής απεργίας, δήλωσαν ότι δέν θά ε¬ 
πέστρεφαν άν δέν αφαιρείτο τά συρματόπλεγμα γύ¬ 
ρω από τά στρατόπεδό τους. Τά μέλη τής Οργάνωσης 
τών Ουκρανών Εθνικιστών διατύπωσαν πιό πολιτικά 
αιτήματα. Ζήτησαν τήν αποχώρηση τών Σοβιετικών 
Ρώσων από τήν Ουκρανία καί από τις άλλες μή - Ρώσι- 
κες περιοχές που βρίσκονταν μέσα ατά όρια τής ΕΣΣΔ, 
τήν απελευθέρωση όλων τών αθώων κρατούμενων, τόν 
τερματισμό τών μαζικών συλλήψεων, τήν αναθεώρηση 
όλων τών ποινών καί τή βελτίωση τών συνθηκών στά 
στρατόπεδα. 

Αμέσως μετά τήν έναρξη τής απεργίας στό στρατό¬ 
πεδο Νο 7, οι αρχές εκδώσανε τήν παρακάτω ανακοί¬ 
νωση πρός όλα τά Ειδικά Στρατόπεδα τής περιοχής 
τής Βορκούτα: 

1) Οι κρατούμενοι δέν θά κλειδώνονται τό βράδυ. 

2) Τά κάγκελα από όλα τά παράθυρα θά αφαιρεθούν. 

3) Τά νούμερα που υπάρχουν στό αριστερό μανίκι καί 
τό δεξιό γόνατο θά αφαιρεθούν από όλες τις στολές. 

4) Κάθε κρατούμενος θά έχει τό δικαίωμα νά γράφει 
ένα γράμμα τό μήνα στήν οικογένειά του. 

5) Μέ τήν άδεια τού γενικού διοικητή τών στρατοπέ¬ 
δων τής Βορκούτα, κάθε κρατούμενος που η εργασία 
καί η συμπεριφορά του θεωρείται ικανοποιητική, θά 

μπορεί, έπειτα από αίτησή του στον Διοικητή τού στρα- 
τόπεδού του καί μέ τήν έγκριση τού τελευταίου, νά δέ¬ 
χεται μιά επίσκεψη τόν χρόνο από μέλη τής οικογέ¬ 
νειας του. 

6) Κάθε κρατούμενος έχει τό δικαίωμα νά στέλνει αι¬ 
τήσεις γιά τήν επανάληψη τής ανακριτικής κι ακροαμα¬ 
τικής διαδικασίας, στόν Πρόεδρο τής Ειδικής Επιτρο¬ 
πής από τή Μόσχα, στρατηγό Μασλενίκοψ. 

Οι κρατούμενοι άρχισαν νά ξεκολλάνε τούς μεντε 
σέδες από τά βαριά σιδερένια κάγκελα που τοποθε¬ 
τούνταν στις πόρτες τών Καλυβιών τους τή νύχτα. Α- 
φαίρεσαν, επιπλέον, τά κάγκελα από τά παράθυρα καί 
ξήλωσαν τά νούμερα από τά ρούχα τους. 

Η ΝΚΥΌ έκανε επίσης άλλο ένα σημαντικό βήμα. 
Προσπάθησε νά απομονώσει τό ένα στρατόπεδο απ' τ' 
άλλο. Οι μεταγωγές σταμάτησαν αμέσως. Απαγόρε¬ 
ψαν στις ταξιαρχίες νά απομακρύνονται από τά αντί¬ 
στοιχα στρατόπεδά τους. Επειτα, γ\\ΚΙΊ) προσπάθη¬ 
σε νά ξεγελάσει τούς απεργούς κρατούμενους, δίνον¬ 
τας τήν εντύπωση ότι τά άλλα στρατόπεδα είχαν ξα¬ 
ναρχίσει νά δουλεύουν. Λογουχάρη, στό στρατόπεδο 
Νο 6, έβαλαν άδεια φορτηγά νά τρέχουν ανάμεσα στό 
κεντρικό ορυχείο καί τό στοιβαγμένο κάρβουνο γιά 
τρεις μέρες μετά τήν έναρξη τής απεργίας, ώστε όλα 
τά άλλα στρατόπεδα μέσα στήν ακτίνα τού ορυχείου 
νά νομίσουν ότι στή στοά η δουλειά συνεχιζόταν. Με¬ 
ρικοί από τούς κρατούμενους "συνελήφθηκαν" καί 
στάλθηκαν στήν απομόνωση, στήν κεντρική φυλακή 
τού στρατοπέδου Νο 1. Κατασταλτικά μέτρα πάρθη- 
καν ειδικά στό στρατόπεδο Νο 11. Στρατιωτικά προλη¬ 
πτικά μέτρα πάρθηκαν ενάντια σέ όλα τά στρατόπεδα 

που απεργούσαν. Οι στρατιώτες τών Ειδικών Εφε¬ 
δρειών τής Βορκούτα ήταν σέ επιφυλακή. Οπλοπολυ¬ 
βόλα και όλμοι στήθηκαν έξω από τά στρατόπεδα. 

Μέσα σέ λίγες μέρες, μιά ανακριτική επιτροπή, τήν 
οποία αποτελούσαν τριάντα στρατιωτικοί καί αξιωμα- 
τούχοι τής ΝΚνΩ, έφθασε από τή Μόσχα. Δέν είχε 
αρμοδιότητα νά ενεργήσει, αλλά πήρε πολλές λεπτομε¬ 
ρείς καταθέσεις. Η επιτροπή δούλεψε οκτώ μέρες πε¬ 
ρίπου - ενώ η απεργία βρισκόταν σέ άνοδο - καί μετά 
έφυγε ξανά! 


Μετά τήν επιστροφή τής επιτροπής, τά γεγονότα 
πήραν δραματική τροπή ατό στρατόπεδο Νο 29. Σ' αυ¬ 
τό τό στρατόπεδο, οι έγκλειστοι όχι μόνο κατέβηκαν 
σέ απεργία, αλλά οργάνωσαν καί συγκέντρωση σέ α¬ 
νοιχτό χώρο. Έπειτα πήγαν στόν Διοικητή καί τόν 
πληροφόρησαν ότι οι κρατούμενοι, διαμέσου τής ε¬ 
κλεγμένης επιτροπής τους, αναλάμβαναν τόν έλεγχο 
τού στρατοπέδου καί τού ορυχείου καί ότι θά τά διεύ- 
θυναν οι ίδιοι. Απαίτησαν τήν απομάκρυνση όλων τών 
ανδρών τής ΝΚνΰ. Ο Διοικητής, πρός μεγάλη έκπλη¬ 
ξη όλων τών έγκλειστων, ενέδωσε σέ όλα τά αιτήματά 
τους. Η επιτροπή οργάνωσε τή δική τους "αστυνομία" 
ασφαλείας, η οποία ελευθέρωσε όλους τούς κρατούμε¬ 
νους που βρίσκονταν στήν "κολλητσίδα"(4) γιά διάφο¬ 
ρα παραπτώματα καί κλείδωσε εκεί έναν αριθμό πασί¬ 
γνωστων πληροφοριοδοτών - γιά τή δική τους ασφά¬ 
λεια! Η επιτροπή έκανε μιά λεπτομερή απογραφή τών 
αποθεμάτων τροφίμων τού στρατοπέδου καί αποφάν- 

θηκε ότι ήταν αρκετές γιά τέσσερις βδομάδες περίπου, 
μέ κάποια αύξηση τών μερίδων. 

Τό στρατόπεδο Νο 29, πρόβαλε περίπου τά ίδια γε¬ 
νικά αιτήματα όπως όλα τά στρατόπεδα, αλλά σάν τό 
στρατόπεδο Νο 7, η απεργιακή επιτροπή του αρνήθηκε 
νά συζητήσει μέ τις τοπικές αρχές τής/ΥΑΤΖ). Απαίτη¬ 
σαν νά μιλήσουν απευθείας μέ τόν πληρεξούσιο τής 
Κεντρικής Επιτροπής τού Κομμουνιστικού Κόμματος 
τής Σοβιετικής Ένωσης ή μέ ένα μέλος τής κυβέρνη¬ 
σης. Ο Διοικητής, στρατηγός Ντερεβιάνκο, προσπάθη¬ 
σε νά μιλήσει στούς κρατούμενους σέ μιά γενική συνέ¬ 
λευση τού στρατοπέδου, αλλά γιουχόί'στηκε. Παρόλα 
αυτά έκανε ακόμα μιά προσπάθεια, χωρίς όμως αποτέ¬ 
λεσμα. Τό μόνο που κατάφερε ήταν νά ενισχύσει τό η¬ 
θικό τών κρατούμενων. 

Στό μεταξύ, τό στρατόπεδο περικυκλώθηκε από 
φρουρές μέ οπλοπολυβόλα καί από στρατιωτικούς 
σχηματισμούς σέ θέση μάχης. Μεγάλος αριθμός φορ¬ 
τηγών, γεμάτα στρατιώτες, πήραν τις κατάλληλες θέ¬ 
σεις. Ένας αξιωματικός κάλεσε μέ τηλεβόα τούς κρα¬ 
τούμενους νά παραδοθούν. Οι απεργοί αρνήθηκαν, λέ¬ 
γοντας ότι προτιμούσαν νά πεθάνουν παρά νά ζήσουν 
όπως ήταν. Φώναζαν: "Εμπρός, πυροβολείστε μας!". 
Οι στρατιώτες προχώρησαν μπροστά. Έσπασαν τήν 
πύλη. Οι κρατούμενοι συγκεντρώθηκαν μπροστά τους. 
Τά στρατεύματα άρχισαν νά πυροβολούν. Εξήντα τέσ¬ 
σερις σκοτώθηκαν επιτόπου, καί 200 περίπου τραυμα¬ 
τίστηκαν. 

Η απεργία, στήν οποία πήραν μέρος οι μισοί ανθρα¬ 
κωρύχοι τής περιοχής τής Βορκούτα, συνεχιζόταν επί 
δυό βδομάδες περίπου. Αλλά μετά τή σφαγή τού στρα- 

τόπεδου Νο 29, οι υπόλοιποι κρατούμενοι άρχισαν νά 
συνειδητοποιούν ότι θά τούς θέριζαν κι αυτούς. Την ε¬ 
πόμενη μέρα πήραν κι αυτοί ένα τελεσίγραφο: νά 
βγούν από τά στρατόπεδο καί νά συνταχθούν στην 
τούντρα, αλλιώς θά δέχονταν επίθεση! Πρώτο υποχώ¬ 
ρησε τό στρατόπεδο Νο 7 καί μετά όλα τά υπόλοιπα. 
Οι κρατούμενοι υποχρεώθηκαν νά περνούν σέ φάλαγ¬ 
γα τού ενός αντρός μπροστά από τόν διοικητή τού 
στρατόπεδού τους, τόν αρχηγό τής ΝΚνϋ, τούς α¬ 
ξιωματικούς του *αί πολλούς πληροφοριοδότες. Μέ 
τή βοήθεια τών τελευταίων, ξεχώρισαν τούς αγωνι¬ 
στές καί τά μέλη τών απεργιακών επιτροπών - όλοι 
μαζί, έφταναν τούς 400 κρατούμενους περίπου. Στή 
συνέχεια, τούς φόρτωσαν σέ φορτηγά καί τούς οδή¬ 
γησαν μακριά. Η δουλειά στά ορυχεία καί στά οικοδο¬ 
μικά εργοτάξια άρχισε ξανά τήν επόμενη μέρα. 


Ήταν τελικά η απεργία τής Βορκούτα μιά αποτυ¬ 
χία; Κέρδισαν τίποτε οι "Κολασμένοι" από τήν εξέγερ¬ 
σή τους; 

Οι περισσότεροι από τούς "αρχηγούς τής συνωμο¬ 
σίας" μεταφέρθηκαν σέ στρατόπεδα στήν Κολύμα καί 
τό Κινγκίρ, όπου συμπτωματικά, ξέσπασε άλλη μιά εξέ¬ 
γερση στις 17 Μάη τού 1954. Κι αυτή επίσης πνίγηκε 
στό αίμα. Έγιναν διαδηλώσεις στήν Ταισέτ' καί στό 
στρατόπεδο Νο 13, η εκλεγμένη επιτροπή, στήν οποία 
πλειοψηφούσαν οι Ουκρανοί κι η οποία περιλάμβανε 
καί αναρχικούς, ύψωσε τή Μαύρη Σημαία στό στρατό- 

πεδο γιά ένα χρονικό διάστημα. Τόσο στά 1954 όσο 
και στά 1955, ξέσπασαν απεργίες στήν Ταϊσέτ. 

Στή Βορκούτα, οι λεγάμενες παραχωρήσεις έγιναν 
σύντομα μιά νεκρή υπόθεση. Ήταν σχεδόν αδύνατο 
γιά τούς συγγενείς τών κρατούμενων νά ταξιδεύουν 
7.000 χιλιόμετρα, γιά νά τούς κάνουν μιά σύντομη επί¬ 
σκεψη. Καί απ' τούς 1.000 πάνω - κάτω κρατούμε¬ 
νους τού στρατοπέδου Νο 6, διέρρευσε ότι ούτε μιά 
από τις αιτήσεις τους γιά αναθεώρηση τής δίκης είχε 
γίνει δεκτή. Όλοι πήραν τήνίδια απάντηση:"Η αίτησή 
σας εξετάστηκε. Διά τού παρόντος η ποινή επικυρώνε¬ 
ται. Ουδεμία περίπτωσις υπάρχει διά τήν επανάληψη 
τής δίκης. Μετά τήν έκτιση τής ποινής σας θά αφεθείτε 
ελεύθερος. Υπογραφή, Στρατηγός Ρουντένκο, Δημό¬ 
σιος Κατήγορος - Στρατηγός τής Ενώσεως Σοβιετι¬ 
κών Σοσιαλιστικών Δημοκρατιών." 

Πράγματι, στά 1953, ήταν σχεδόν αδύνατο γιά τήν 
Σοβιετική Κυβέρνηση νά εγκαταλείψει τό σύστημα τής 
εξαναγκαστικής "σωφρονιστικής" εργασίας, ή ακόμα 
καί νά τό τροποποιήσει, γιά νά ικανοποιήσει τά αιτήμα¬ 
τα τών απεργών. Τά στρατόπεδα εργασίας εξακολου¬ 
θούσαν νά είναι απαραίτητα γιά τήν οικονομία. Αν τά 
έκλειναν — μονομιάς — θά μπορούσε νά παραλύσει η 
Σοβιετική βιομηχανία. 

Αλλά η απεργία τής Βορκούτα δέν ήταν μιά ολο¬ 
κληρωτική ήττα γιά τούς "Κολασμένους". Η απεργία 
είχε όντως κάποιο αντίκτυπο πάνω στόν εφοδιασμό 
τού Λένινγκραντ, παρότι δέν διατάραξε πραγματικά 
τή ζωή τής πόλης. Οι κάτοικοι τού Λένινγκραντ ήταν 
σχεδόν βέβαιοι ότι κάτι είχε συμβεί' καί μέσα σέ λί¬ 
γες μέρες, οι μηχανοδηγοί τών τρένων τής γραμμής 

Κότλας - Λένινγκρσντ έφεραν κρυφά τά νέα, ότι η 
Βορκούτα απεργούσε. Οι αρχές ανησυχούσαν πολύ, 
καθώς η πολιτική κατάσταση τής χώρας μετά τό θάνα¬ 
το τού Στάλιν, δέν είχε σταθεροποιηθεί - καί ακόμα για¬ 
τί μπορεί νά ξέσπαγαν ταραχές αέ άλλα μέρη τής χώ¬ 
ρας - ίσως καί σ" αυτό ιό Λένινγκρσντ ακόμα! 

Μετά τήν κατάρρευση τής απεργίας, οι κρατούμε¬ 
νοι, όπως ήταν φυσικό, ήταν πολύ αποθαρρημένοι. 
Πολλοί απ' αυτούς περίμεναν, ότι όχι μόνο η απεργία 
θά πετύχαινε, αλλά ακόμα καί τό σύστημα ότι θά κα- 
τέρρεε. "Αλλοι κρατούμενοι, ωστόσο, αισθάνονταν α¬ 
πό τήν αρχή ότι η απεργία ήταν καταδικασμένη σέ απο¬ 
τυχία, αλλά δέν τήν υποστήριξαν λιγότερο. Από τήν 
άλλη πλευρά, η επιτυχία τών απεργών ήταν ότι στάθη¬ 
καν ικανοί νά οργανώσουν μιάν απεργία κάτω ακριβώς 
από τή μύτη τής ΝΑΎΖλ Είχαν εκλέξει μυστικά τις α- 
περγιακές επιτροπές τους, καί διατύπωσαν τά αιτήμα- 
τά τους. Η συντριπτική πλειοψηφία τών κρατούμενων 
δέν είχαν πάρει μέρος σέ απεργία ποτέ πριν στή ζωή 
τους. Οι απεργοί έκαναν λάθη* αλλά αυτό ήταν αναπό¬ 
φευκτο άν πάρουμε υπόψη τις περιστάσεις. Μερικοί 
απ’ αυτούς πίστευαν ότι έπρεπε νά είχανε πάει στά ο¬ 
ρυχεία αντί νά παραμείνουν στά στρατόπεδα, καί νά 
οργάνωναν εκεί κάτω καθιστικές απεργίες. Στά ορυ¬ 
χεία, έλεγαν, υπήρχε δυνατότητα γιά μικρές προπα¬ 
γανδιστικές συνελεύσεις. Παρόλα αυτά, όπως παρα¬ 
τήρησε κάποιος που είχε πάρει μέρος, λίγα χρόνια αρ¬ 
γότερα: "Αυτή η απεργία υπήρξε η πρώτη ορατή θετι¬ 
κή διαδήλωση ενάντια στήν Κυβέρνηση, μετά τήν αν¬ 
ταρσία τών ναυτών στήν Κροστάνδη, τό 1921. Κατά- 
στρεψε τό μύθο ότι τό σύστημα ήταν άτρωτο(5)". Γιά 

ένα διάστημα οι συνθήκες στή Βορκούτα παρέμειναν 
οι ίδιες. Δέν δόθηκε γενική αμνηστία. 

Αλλά μέ τήν πάροδο τού χρόνου, οι αρχές έκαναν 
όντως παραχωρήσεις. Τά νούμερα αφαιρέθηκαν ορι¬ 
στικά από τά ρούχα. Τά σιδερένια κάγκελα αφαιρέθη¬ 
καν από τά παράθυρα. Γενικά, η μέρα εργασίας περιο¬ 
ρίστηκε στις οχτώ ώρες. Επιτράπηκε ατούς κρατούμε¬ 
νους νά αλληλογραφούν πιό συχνά μέ τούς συγγενείς 
τους. 

Επιπλέον, καί αυτό ήταν εξίσου σημαντικό μέ ο- 
ποιεσδήποτε λεγάμενες "μεταρρυθμίσεις", η Σοβιετική 
οικονομία, όπως κάθε αναπτυγμένη καπιταλιστική οι¬ 
κονομία, χρειαζόταν τώρα λιγότερο ανειδίκευτο ερ¬ 
γατικό δυναμικό, λιγότερους σκλάβους στά μεγάλα 
προγράμματα, καί πολύ πιό ειδικευμένους τεχνίτες καί 
τά τοιαύτα. Εργάτες - σκλάβοι τού τύπου που, "απα¬ 
σχολούνταν" στή Βορκούτα, δέν χρειάζονταν πιά παρά 
σέ πολύ μικρότερο ποσοστό. Ακόμα καί τά ορυχεία 
τής Βορκούτα είχαν αρχίσει σιγά-σιγά νά μηχανο¬ 
ποιούνται. Χρειάζονταν πλέον υψηλόμισθους, ειδικευ¬ 
μένους τεχνίτες καί μηχανικούς(6). Έτσι ήδη απ’ τά 
1957, ο αριθμός τών κρατούμενων στά Σοβιετικά στρα¬ 
τόπεδα είχε περιορισθεί σημαντικά. Η εξαναγκαστική 
εργασία, φυσικά, δέν είχε καταργηθεί εντελώς. Χιλιά¬ 
δες άτυχων ανθρώπων απασχολούνται ακόμα στά "σω¬ 
φρονιστικά" στρατόπεδα εργασίας. 

Όλα τά στρατόπεδο τής περιοχής τής Βορκούτα 
έχουν πιά "καταργηθεί". Αυτό που πραγματικά συνέ¬ 
βηκε ήταν ότι οι πρώην κρατούμενοι είχαν, στήν πλειο- 
ψηφία τους, ταξινομηθεί ατούς "ελεύθερους" πολίτες. 
Δέν θεωρούνται πιά κρατούμενοι, αλλά παραμένουν 

στήν ίδια περιοχή. Δέν μπορούν νά μετακινηθούν ελεύ¬ 
θερα μέσα στή Σοβιετική Ένωση σέ αναζήτηση άλλης 
δουλειάς. Αντί νά ελέγχονται από τήν ΝΚΥΩ, οι πρώην 
κρατούμενοι ελέγχονται τώρα από τις πολιτικές αρχές. 
Πολλοί από τούς παλιότερους κρατούμενους, οι ανά¬ 
πηροι καί οι γυναίκες μέ παιδιά, έχουν τώρα επιστρέ¬ 
φει στήν ιδιαίτερη πατρίδα τους' οι περισσότεροι ό¬ 
μως, επιστρέφοντας βρήκαν τρομερά δύσκολη τή ζωή 
εκεί. Μερικοί απ’ αυτούς, προτίμησαν νά γυρίσουν πί¬ 
σω στή Βορκούτα καί ατούς παλιούς συντρόφους 
τους. Άλλοι αφέθηκαν ελεύθεροι μέ τόν όρο νά πάνε 
σέ κάποια άλλη περιοχή - στή Σιβηρία - όπου υπάρ¬ 
χει έλλειψη εργατικού δυναμικού. Παρόλα αυτά, ακό¬ 
μα καί σήμερα, κανείς πραγματικά δέν θέλει νά ζήσει 
στήν Κόλαση. Η Βορκούτα θά είναι πάντοτε "Οι Κολα¬ 
σμένοι". 



ΣΗΜΕΙΩΣΕΙΣ 


1. Στή διάρκεια τού "Μεγάλου Πατριωτικού Πολέμου", οι Γερ¬ 
μανοί έπιασαν αιχμάλωτο τά Στρατηγό θλασιίκρ, ο οποίος αργότε¬ 
ρα οργάνωσε Ρώοικα στρατεύματα γιά νά πολεμήσουν ενάντια στή 
Σοβιετική Ένωσα στά πλευρό τών Γερμανών. 

2. Πρώην μέλη τών αναρχικών ανταρτών τού Νέστορα Μάχνο, 
οι οποίοι πολέμησαν ενάντια ατούς Γερμανούς, τούς Ουκρανούς 
εθνικιστές, τούς λευκοφρουρούς καί τούς "Κόκκινους", ανάμεσα 
στά 1918 καί τό 1921, σέ ολόκληρη τήν Ουκρανία. (Βλ. Π. Αρσί- 
νακρ Ιστορία τού Μαχνοβίτικου Κινήματος, 
εκδόσεις "Ελεύθερος Τύπος", Αθήνα 1983 - Σ.τ.Ε.). 

3. Οπαδοί τού αρχηγού τών Ουκρανών Εθνικιοτών, Στέφαν 
Μπαντέρα. 

4. Κελί απομόνωσης. 

5. Γιάζεφ Σκόλμερ, ένας Γερμανός κρατούμενος, ο οποίος έγρα¬ 
ψε τό βιβλίο, Βορκούτα. 

6. Ακόμα καί τή στιγμή που γράφεται αυτά τό κείμενο (1973), 
οι Σοβιετικοί προγραμματιστές ενδιαφέρονται πάρα πολύ γιά τό 
πρόβλημα τής "έλλειψης εργατικού δυναμικού" σέ σχέση μέ τήν α¬ 
νάπτυξη καί τήν εξόρυξη ορυκτών καί άλλων πόρων τών Βόρειων 
περιοχών τής χώρας. Μερικά αποσπάσματα από ένα εκτεταμένο 
άρθρο, τών Τζ. Αγκρονάτ καί τού Β. Λογκίνοφ, οτή χειμωνιάτικη 

<1972) έκδοση τής νορΓθβ> ΕΙιοηοπιίΜ. θά μπορούσαν νά δώ¬ 
σουν στών αναγνώστη κάποια ιδέα γιά τό μέγεθος τού προβλήμα¬ 
τος τώρα που η μεγάλη προσφορά ανειδίκευτης βασικά εργασίας 
"εκείνων που έχουν στερηθεί τήν ελευθερία", δέν μπορεί πιά νά ο- 
ξιοποιηθεί ούτε γιά οικονομικούς ούτε γιά πολιτικούς λόγους. 
Γράφουν: 

"Ο Σοβιετικός Βορράς παίζει έναν σταθερά αυξανόμενο ρόλο 
σάν σημαντική πηγή πρώτων υλών γιά τήν εθνική οικονομία. Η 
διεύρυνση τής κοινωνικής παραγωγής απαιτεί όλο καί μεγαλύτε¬ 
ρες ποσότητες πρώτων υλών, καυσίμων καί ενεργείας. Υπάρχει 
μιά αυξανόμενη έλλειψη φυσικών πόρων στις αναπτυγμένες πε¬ 
ριοχές καί σέ περιοχές που προσφέρονται γιά οικονομική ανάπτυ¬ 
ξα καί τά Κράτος είναι υποχρεωμένο νά αρχίσει νά αναπτύσσει 
τούς φυσικούς πόρους σέ περιοχές πιά δυσπρόσιτες, συμπεριλαμ¬ 
βανομένου καί τού Βορρά. Σέ αυτές τις περιοχές υπάρχουν συγ¬ 
κεντρωμένα τεράστια αποθέματα πετρελαίου καί φυσικών αερίων, 
απέραντα κοιτάσματα κάρβουνου, αξιόλογα κοιτάσματα σιδήρου 
καί μεταλλεύματα χαλκού, νικελίου, κασσίτερου, διαμάντια, χρυ¬ 
σός, λευκόχρυσος, σπάνια μέταλλα, βολφράμιο, μεταλλεύματα α¬ 
λουμινίου, πρώτες ύλες γιά τήν παραγωγή λιπασμάτων καί αξιόλο¬ 
γα αποθέματα ξυλείας καί πηγές λευκού άνθρακα... 

"Η ανθρακοφάρα κοιλάδα τού Πεκάρα, λογουχάρη, παίζει 
πρόσφατα ολοένα καί σημαντικότερο ρόλο στόν εφοδιασμό, τής 
Ευρωπαϊκής πλευράς τής χώρας, σέ καύσιμα... 

"Η μεγάλη διεύρυνση τής εμπορικής χρήσης τών φυσικών πό¬ 
ρων σημαίνει ότι θά πρέπει νά κατασκευασθούν, σέ πλατιά κλίμα¬ 
κα, αυτοκινητόδρομοι κι ιδιαίτερα σιδηρόδρομοι... 

"Δέν υπάρχουν μεγάλες πόλεις ατά βόρεια μέρη τών άλλων 

χωρών όπως υπάρχουν στώ Βόρειο τμήμα τής Σοβιετικής Ένωσης. 
Όμως, τά τελευταία 25 μέ 30 χρόνια έχει γίνει αναπροσανατολι- 
σμός στήν ανάπτυξη τών βορειότερων περιοχών τών άλλων χω- 

"Στήν πορεία ανάπτυξης τής βόρειας ζώνης στήν οικονομική 
σφαίρα, πρόσθετα, στήν επίλυση πολύπλοκων τεχνικών προβλη¬ 
μάτων (όπως, λογουχάρη, εκείνα τής εκτέλεσης οικοδομικών έρ¬ 
γων οέ συνθήκες μονίμου παγετού, προβλήματα που έχουν σχέση 
μέ τή λειτουργία κατασκευών καί μηχανισμών σέ χαμηλές θερμο¬ 
κρασίες, η ανάπτυξη ειδικών μεταφορικών μέσων καί οι νέες μέθο¬ 
δοι γιά τήν άντληση πόρων), τό Κράτος έχει ν’ αντιμετωπίσει ένα 
πλατύ φάσμα δυσκολιών οικονομικής φύσης, που δέν εμφανίζον¬ 
ται σέ άλλα μέρη τής χώρος. Επιπλέον, η Σοβιετική Ένωση δέν 
ήταν ικανή νά επωφεληθεί από τήν πείρα τών άλλων χωρών, άν 
καί υπήρξε πρωτοπόρος στή μεγάλης κλίμακας ανάπτυξη τέτοιων 
περιοχών... 

"Γιά τήν επίτευξη τής οικονομικής ανάπτυξης τών βόρειων πε¬ 
ριοχών της, η Σοβιετική Ένωση έχει χρησιμοποιήσει ποικίλες με¬ 
θόδους. Οι διαδικασίες που συνεπάγονταν τήν εμφάνιση μεγάλων 
πόλεων καί αστικών κοινοτήτων, τή δημιουργία πολύπλοκου συγ¬ 
κοινωνιακού δικτύου καί τή βαθμιαία ανάπτυξη καί τόν πλήρη ε¬ 
ποικισμό μιάς ολόκληρης περιοχής, έχουν κυριαρχήσει σέ αρκετές 
περιοχές όπως, λογουχάρη, τά Κόμι καί οι Αυτόνομες Σοβιετικές 
Σοσιαλιστικές Δημοκρατίες τής περιοχής τής Καρέλια, στήν κεν¬ 
τρική καί νότια Γιακούτια καί στή νοτιοανατολική πλευρά τής πε¬ 
ριοχής Μαγκαντάν... 

"Η μεγάλης κλίμακας χρήση μεταφορικού καί εξορυκτικού ε¬ 
ξοπλισμού, ικανού νά λειτουργεί μέ ασφάλεια σέ δριμείς συνθή- 

κες, θά ανεβάσει τό επίπεδο τής παραγωγικότητας της εργασίας, 
καί έτσι θά περικόψει τή συνολική εισροή τής υψηλά αμειβόμενης 
άμεσης εργασίας ανά μονάδα απόδοσης. Η σημασία αυτού τού προ¬ 
βλήματος επιβεβαιώθηκε από τις Ντιρεκτίβες τού 24ου Συνέδριου 
τού Κομμουνιστικού Κόμματος τής Σοβιετικής Ένωσης, τό οποίο 
ορίζει ότι διάφοροι τύποι τού εξοπλισμού είναι κατάλληλοι ώστε 
νά προσαρμόζονται στις υπο-αρκτικές συνθήκες... πρόκειται νά α¬ 
ναπτυχθούν καί νά παραχθούν σέ μεγάλη κλίμακα... 

"Ανάμεσα στά σημαντικά προβλήματα τής Βόρειας οικονομίας 
βρίσκεται καί τό πρόβλημα τού εργατικού δυναμικού. Η δυσκολία 
εδώ δέν είναι μόνο οι υψηλοί μισθοί καί τό υψηλότερο κόστος τής 
οργάνωσης τόπων εργασίας σέ σύγκριση μέ τις αναπτυγμένες πε¬ 
ριοχές, αλλά επίσης καί η εποχιακή φύση τής παραγωγής (η ο¬ 
ποία, όμως, σταδιακά περιορίζεται, χάρη στήν τεχνολογική πρόο¬ 
δο). Υπάρχει επίσης τό γεγονός ότι η πλειονότητα τού πληθυσμού 
τής περιοχής μένει εκεί προσωρινά μόνο καί είναι δύσκολο νά προ¬ 
σελκύσεις προσωπικό από άλλες περιοχές... 

"Ένα ειδικό πρόβλημα είναι καί η δημιουργία τμημάτων γιά 
τήν εκπαίδευση ειδικών γιά τό Βορρά, στή σχολή μηχανολογίας 
καί σ' άλλα ανώτερα εκπαιδευτικό ιδρύματα, κι επίσης η αύξηση 
τού αριθμού τών πανεπιστημίων καί άλλων ιδρυμάτων στά μεγάλα 
κέντρα τών βόρειων ζωνών. Επιπλέον, ανάμεσα στά πρώτιστα κα¬ 
θήκοντα είναι κι η δημιουργία πολύ ευνοϊκών συνθηκών ζωής στά 
Βορρά, οι οποίες θά αντισταθμίζουν σέ κάποιο βαθμό τις τραχύτα- 
τες γεωγραφικές συνθήκες. Οι Ντιρεκτίβες τού 24ου Συνέδριου 
τού Κ.Κ.Σ.Ε. καί μεταγενέστερες αποφάσεις τού Κόμματος καί τής 
Κυβέρνησης ζητούν τή δημιουργία στεγαστικών καί πολιτιστικών 
διευκολύνσεων μέ ταχύ ρυθμό, καί προβλέπουν τήν παροχή αυξη- 

μένουν μισθών γιά τούς βιομηχανικούς καί άλλους εργάτες τού 

Παράρτημ 


Τήν 9η Ιουλίου 1953 τό ραδιόφωνο τής Μόσχας α¬ 
νάγγειλε ότι ο Υπουργός τών Εσωτερικών Μπέρια α¬ 
πομακρύνθηκε από τή θέση του, διώχθηκε από τό κόμ¬ 
μα καί συνελήφθηκε σάν πράκτορας τών ιμπεριαλι¬ 
στών. Ο Μπέρια ταυτίστηκε στήν κοινή γνώμη μέ τά 
μέτρα τής "νέας γραμμής", που προηγήθηκαν τής εξέ¬ 
γερσης τής 17 Ιουνίου στήν Αν. Γερμανία (βλ. "Η ερ¬ 
γατική εξέγερση στήν Αν. Γερμανία" εκδόσεις ΕΛΕΥ¬ 
ΘΕΡΟΣ ΤΥΠΟΣ - Σ.Τ.Ε.), καθώς καί μέ υποσχέσεις 
μεταρρυθμίσεων τού νομικού καθεστώτος. 

Λίγες μέρες μετά τή σύλληψη τού Μπέρια, εξερρά- 
γη μιά απεργία στά ανθρακωρυχεία τής Βορκούτα, 
κοντά στόν Αρκτικό κύκλο. Εδώ 100.000 περίπου κα- 
ταναγκαστικά εργαζόμενοι έβγαζαν τό 6% τού Σοβιε¬ 
τικού άνθρακα - τροφοδοτούσαν τό Λένινγκραντ, 
1.400 μιλιά νοτιοδυτικά. 

Σέ μιά προσπάθεια νά αυξηθεί η απόδοση, η Σοβιε¬ 
τική κυβέρνηση προέβηκε σέ μεταρρυθμίσεις μετά τό 
1948 σέ στρατόπεδα όπως η Βορκούτα. Οι μεταρρυθμί¬ 
σεις περιλάμβαναν τό βιοτικό επίπεδο καί τήν επικοι¬ 
νωνία. Τά Σοβιετικά βιβλία καί οι Σοβιετικές εφημερί¬ 
δες έγιναν πιό προσιτά καί επιτράπηκε η ακρόαση τού 
ραδιοφωνικού σταθμού τής Μόσχας. Ξένοι σταθμοί 

ακουγόντουσαν από εκλεκτούς φυλακισμένους ατά 
στρατόπεδα καί από ελεύθερους εργάτες τής περιοχής. 

Άλλες επίσης μεταρρυθμίσεις περιγράφονται από 
τήν ανταποκρίτρια Γκέρλαντ τής εφημερίδας τού Βε¬ 
ρολίνου "Σοσιαλδημοκράτης" που συνελήφθηκε από 
τήν ΝΚνϋ στή Δρέσδη, τό 1946, στάλθηκε στή Βορ- 
κούτα τό 1950 καί παράμεινε εκεί ώς τό 1953. Σύμφω¬ 
να μέ τις περιγραφές τής Γκέρλαντ, κοινοί εγκλημα¬ 
τίες καί πολιτικοί κατάδικοι χωρίστηκαν στις αρχές 
τού 1953. Τό αποτέλεσμα ήταν ότι δημιουργήθηκαν 
γκρούπ όπου συζητούσαν οι πολιτικοί αντίπαλοι τού 
καθεστώτος. "Οι διανοούμενοι, τών οποίων ο ζήλος 
γιά συζήτηση μού έκαμε μεγάλη εντύπωση, απ' τήν αρ¬ 
χή, ήταν φοιτητές από τή Μόσχα, τό Λένινγκραντ, τό 
Κίεβο καί τήν Οδησσό...". Μερικοί απ' αυτούς ανήκαν 
σέ τάσεις στή Μόσχα ή ατό Κίεβο, που πίστευαν ότι τό 
κράτος δέν θά πρέπει νά κυβερνάται από ένα κόμμα ή 
πολλά, αλλά από τό "συνδικάτα" τών εργατών καί τών 
χωρικών. 

Άλλος αυτόπτης μάρτυρας τής απεργίας τής Βορ- 
κούτα ήταν ο Γ. Σκόλμερ, γιά μεγάλο χρονικό διάστη¬ 
μα μέλος τού Γερμανικού Κομμουνιστικού Κόμματος. 
Συνελήφθηκε από τήν Γκεστάπο τό 1944 γιά αντιναζι- 
στικές ενέργειες, καί διορίστηκε τό 1945 σέ μιά μεγά¬ 
λη θέση στήν Υπηρεσία δημόσιας Υγείας τής Σοβιετι¬ 
κής ζώνης. 

Τόν Απρίλιο τού 1949 συνελήφθηκε. Τόν Ιούλιο 
τού 1950 στάλθηκε στή Βορκούτα καί έμεινε εκεί τρει¬ 
σήμισι χρόνια. Κατά τόν Σκόλμερ, ένα σύστημα μισθών 
εισήχθηκε τό 1952 που βελτίωσε τις συνθήκες διαβίω¬ 
σης τών ικανών γιά εργασία κρατούμενων. Οι περισσό- 

τεροι κρατούμενοι ξόδευαν ολόκληρο τό εισόδημά 
τους στήν αγορά επί πλέον τροφίμων. 

Όταν ο ραδιοφωνικός σταθμός ανάγγειλε ότι ο 
Στάλιν είχε υποστεί μιά προσβολή, διηγείται ο Σκόλ- 
μερ, μιά ελπίδα ενέπνευσε τό στρατόπεδο. Όταν μετα¬ 
δίδονταν τά ιατρικά δελτία, "οι κρατούμενοι μαζευόν- 
τουσαν γύρω από τό μεγάφωνο καί άκουγαν μέ έντονη 
προσοχή". Η αμνηστία τής 27ης Μαρτίου δημιούργησε 
ακόμα μεγαλύτερες ελπίδες. 'Ή εξέγερση τού Ιουνίου 
έκανε μεγάλη αίσθηση". "Ακόμα καί ο απλός άνθρω¬ 
πος κατάλαβε ενστικτωδώς ότι μιά πραγματική επανά¬ 
σταση συνέβαινε στήν Αν. Γερμανία, μιά επανάσταση 
κατά τού ίδιου αστυνομικού συστήματος που μάς είχε 
συλλάβει, καταδικάσει καί υποδουλώσει". 

Ένας τρίτος μάρτυρας που έλαβε καί ενεργό μέρος 
στήν απεργία τής Βορκούτα ήταν ο Ζ. Νόμπλ από τό 
Ντετουά, που δέν απολύθηκε από τή Βορκούτα ώς τόν 
Ιούνιο τού 1954. Μεταξύ τών συγκροτούμενων του ή¬ 
ταν καί ο πρώην πρώτος γραμματέας τού Εσθονικού 
Κομμουνιστικού Κόμματος που είχε σάν έργο του νά 
μεταφέρει τρόφιμα στό ανθρακωρυχείο 29 - αργότε¬ 
ρα σκηνή τής μεγαλύτερης αιματοχυσίας. 

Στό στρατόπεδο 4, όπου κρατιόταν ο Νόμπλ, συ¬ 
νάντησε έναν πρώην Σοβιετικό διπλωμάτη ονομαζόμε¬ 
νο Γκούρεβιτς, που ανακλήθηκε από τό Παρίσι μετά 
τόν Β' Παγκόσμιο Πόλεμο, έναν πρώην καθηγητή τού 
Πανεπιστήμιου τού Λένινγκραντ, έναν ηγέτη τού κομ¬ 
μουνιστικού σύνδεσμου τού Πανεπιστήμιου τού Κίε¬ 
βου, έναν πρώην πολιτικό επίτροπο τού Σοβιετικού 
στρατού. Στό ίδιο στρατόπεδο ήταν καί δυό Ισπανοί 
Κομμουνιστές καί Πολωνοί που είχαν υπηρετήσει στόν 

στρατό τού εσωτερικού κατά τόν Β' Παγκόσμιο Πόλε¬ 
μο. Η Γκέρλαντ ο Σκόλμερ καί ο Νόμπλ συνάντησαν 
Ουκρανούς παρτιζάνους που είχαν πολεμήσει τόσο ε¬ 
νάντια στά 55 όσο καί ενάντια στή ΝΚνϋ, Εβραίους 
που είχαν συλληφθεί σάν Σιωνιστές, εξόριστους από 
τά Βαλτικά κράτη καί "πολλούς αξιωματικούς τών Σο¬ 
βιετικών στρατευμάτων κατοχής — κατά τήν Γκέρ- 
λαντ — τής Γερμανίας". 

"Στις 18 Ιουνίου, αναφέρει ο Νόμπλ, όταν ο ραδιο¬ 
φωνικός σταθμός τής Μόσχας ανάγγειλε - τόν ακού- 
γαμε από τά εγκαταστημένα μεγάφωνα στά παραπήγ- 
ματά μας — τά νέα τά σχετικά μέ τήν Γερμανική εξέγερ¬ 
ση, αρχίσαμε νά συζητάμε τή δυνατότητα απεργίας μέ 
επιδίωξη τήν απελευθέρωσή μας. Αλλά καταλήξαμε 
στό συμπέρασμα ότι ήταν αδύνατη. Κάποιος άλλος, ό¬ 
μως, αποφάσισε γιά λογαριασμό μας. 

"...Τόν Ιούλιο, όταν τό χιόνι είχε λιώσει καί ο ήλιος 
έλαμπε συνέχεια, άκουσα ότι τά ανθρακωρυχεία 17 καί 
18 απεργούσαν. Οι δούλοι έριξαν κάτω τά εργαλεία 
τους καί αρνήθηκαν νά μπούν στις στοές. Η Μ\Ό δέν 
αντέδρασε. Τότε η απεργία επεκτάθηκε καί στά ανθρα¬ 
κωρυχεία 9, 10, καί 25 καί τελικά στό 7, τού γειτονι¬ 
κού μας στρατοπέδου. Βαγόνια που προέρχονταν από 
τό ανθρακωρυχείο 7 καί διέσχιζαν τό στρατόπεδό μας, 
ήταν κατά τά τρία τέταρτα άδεια καί πάνω τους ήταν 
γραμμένα μέ κιμωλία μέ μεγάλα Ρώσικα γράμματα: 
"Στό διάβολο μέ τόν άνθρακά σας, θέλουμε ελευθε¬ 
ρία". 

Προκηρύξεις που είχαν κολληθεί πάνω στά βαγό¬ 
νια έλεγαν: "Σύντροφοι από τά ανθρακωρυχεία 12,14, 
16, μή μάς εγκαταλείψετε. Γνωρίζετε ότι απεργούμε. 

Συγκροτήσαμε μιά απεργιακή επιτροπή". Ηγέτης ήταν 
ο Γκούρεβιτς, ο άλλοτε διπλωμάτης. 

Τό πρωί στις 23 Ιουλίου, συνεχίζει ο Νόμπλ, οι 
κρατούμενοι τού στρατοπέδου 3 ανάλαβαν εργασία... 
αλλά τό μεσημέρι οι νεοφερμένοι από τό στρατόπεδο 
Καραγκάντα αρνήθηκαν νά μπούνε στις στοές εκτός 
άν τούς έδιναν στολές εργασίας. Οι αποθήκες όμως ή¬ 
ταν άδειες. Όλοι παρακινήθηκαν από τό παράδειγμα 
των ανταρτών τής Καραγκάντα καί αρνήθηκαν νά ανα¬ 
λάβουν εργασία. 

"Τό αιτήματά μας ήταν απλά: Απόλυση όλων εκεί¬ 
νων που έχουν παραμείνει φυλακισμένοι μέχρι 10 χρό¬ 
νια καί πλέον' γιά τούς υπόλοιπους οι αρχές πρέπει νά 
επανεξετάσουν τούς φακέλους τους, νά απολύσουν 
τούς αθώους καί νά μειώσουν τις ποινές τών υπόλοι¬ 
πων. Διαφορετικά, είπαμε, δέν νά εξαγάγουμε άνθρακα 
γιά τό Λένινγκραντ". 

"30 πρόσωπα τής Καραγκάντα που είχαν υποκινή¬ 
σει τήν απεργία, κλείστηκαν στή φυλακή τού στρατο¬ 
πέδου, συνεχίζει ο Νόμπλ. Αμέσως δυό χιλιάδες από 
μάς, μέ επικεφαλής τόν Γκούρεβιτς καί τήν απεργιακή 
επιτροπή, εξορμήσαμε πρός τις φυλακές. Ο ταγματάρ¬ 
χης τής Μ\Ό Τσεβτσένκο, διοικητής τού στρατοπέδου 
καί ο λοχαγός Μπούϊκοφ προσπάθησαν νά μάς καθη¬ 
συχάσουν, αλλά φωνάζαμε υπέρ τής απόλυσης τών 
κρατούμενων από τήν Καραγκάντα". 

Σύμφωνα μέ τά λεγάμενα τού Νόμπλ, οι φυλακι¬ 
σμένοι από τήν Καραγκάντα τελικά ανάτρεψαν τρεις 
μεθυσμένους φρουρούς καί διέφυγαν. Ένας υπολο- 
χαγός τής ΛίΚ£) διέταξε πύρ. "Διήρκεσε 20 δευτερό¬ 
λεπτα 1 όταν τέλειωσε δεκαπέντε άτομα ήταν ξαπλωμέ- 

να στό έδαφος. Δυό ήταν νεκροί. Μάς έπιασε μανία. 
Αμέσως ο Γκούρεβιτς καί τό πλήθος έγιναν κύριοι ιού 
στρατοπέδου. Ο Τσεβτσένκο, ο Μπού'ικοφ, οι φρουροί 
καί άλλοι υπεύθυνοι διώχθηκαν από τό στρατόπεδο. 
Ο Γκούρεβιτς προχώρησε πρός τήν κύρια πύλη καί - 
ατενίζοντας τις στραμμένες κάνες εκατοντάδων ό¬ 
πλων - ανακοίνωσε ότι από αυτή τή στιγμή τό στρα¬ 
τόπεδο ήταν υπό τόν έλεγχο τών φυλακισμένων. 

"Η απεργιακή επιτροπή οργάνωσε πλήρως τούς 
4.500 ανθρώπους στό στρατόπεδο 3. Δέν βγήκε ούτε 
ένα κομμάτι άνθρακα από τό ανθρακωρυχείο. Η πει¬ 
θαρχία υπήρξε πλήρης... Όχι πολύ ώρα μετά τούς πυ¬ 
ροβολισμούς, υψώσαμε τή σημαία μας — μιά κόκκινη 
σημαία πλαισιωμένη από μιά μαύρη κορδέλα σέ ένδει¬ 
ξη πένθους γιά τούς δυό μας συντρόφους - μεσίστια. 
Δέκα λεπτά αργότερα πάνω από τό σταθμό παραγω¬ 
γής ηλεκτρικού ρεύματος, στήν άλλη πλευρά τού λό¬ 
φου, υψώθηκε μιά άλλη μαυροκόκκινη σημαία, όμοια 
μέ τή δική μας. Τό ίδιο συνέβηκε καί στό ανθρακωρυ¬ 
χεία 7 καί 10. Τέλος, όσο τό μάτι έβλεπε μακριά, η 
νέα μαυροκόκκινη σημαία τών απελευθερωθέντων δού¬ 
λων αντικατέστησε τήν κομμουνιστική σημαία σ' ολό¬ 
κληρη τή Βορκούτα". 

Σύμφωνα μέ τήν αφήγηση τής Γκέρλαντ, "απεργια- 
κές επιτροπές καί όργανα τάξης συστάθηκαν καί χιλιά¬ 
δες προκηρύξεις γράφτηκαν μέ τό χέρι. Ζητούσαν 
τήν απελευθέρωση όλων τών φυλακισμένων που εκού¬ 
σια βέβαια θά μπορούσαν νά αναλάβουν τήν υποχρέω¬ 
ση νά παραμείνουν σάν ελεύθεροι εργάτες στήν περιο¬ 
χή γιά πέντε χρόνια ακόμα. Στις 20 Ιουλίου 1953, 7 χι¬ 
λιάδες κρατούμενοι αρνήθηκαν νά δουλέψουν στό 

πρώτο ανθρακωρυχείο. Στις 23 Ιουλίου, 25 ανθρακω¬ 
ρυχεία έμειναν αδρανή". "Λίγο μετά τήν έναρξη τής α¬ 
περγίας, συνεχίζει ο Σκόλμερ, η διοίκηση τού στρατο¬ 
πέδου ανάγγειλε ορισμένες μεταρρυθμίσεις (βλ. σ. 20). 

Η Γκέρλαντ προσθέτει ότι όταν οι αξιωματικοί τής 
ΜΥΩ, μέ επικεφαλής τόν στρατηγό Μασλενίκοφ, έ- 
φθασαν αεροπορικώς από τή Μόσχα, "στήν αρχή μιλή¬ 
σανε στούς αντιπρόσωπους τών φυλακισμένων μέ πα¬ 
τρική καλωσύνη. Όταν οι φυλακισμένοι δέν υπέκυ¬ 
ψαν, ο τόνος τους άλλαξε καί έγινε απειλητικός". 

Στό μεταξύ γύρω από τό πολιορκημένο στρατόπε¬ 
δο 3, σύμφωνα μέ τόν Νόμπλ, "αναπτύχθηκαν 300 
στρατιώτες σέ νεοανοιχθέντα χαρακώματα. Παρακο¬ 
λουθούσαμε τήν τοποθέτηση τών πολυβόλων καί τών 
όλμων. Στις 6 π.μ. ο λοχαγός Μπούϊκοφ ζήτησε τήν ά¬ 
δεια νά μπει στό στρατόπεδο καί νά μάς μιλήσει. Διά- 
βοσε μιά διαταγή τού στρατηγού Ντερεβιάνκο. Η αμοι¬ 
βή τριπλασιαζόμενη θά έφθανε τά 300 ρούβλια τό μή¬ 
να, τά σίδερα θά αφαιρούνταν από τά παράθυρα, δέν 
θά φέραμε πλέον τούς αριθμούς δούλων πάνω στό 
ρούχα μας, τά παραπήγματα δέν θά κλειδώνονταν τό 
βράδυ". 

"Στις 27 Ιουλίου ο Ντερεβιάνκο καί ο Υπουργός Ε¬ 
σωτερικών τής τοπικής δημοκρατίας ήλθαν γιά νά μάς 
μιλήσουν. Πήγαιναν από τή μιά ομάδα στήν άλλη λέ¬ 
γοντας μας μ’ έναν ανήσυχο καί πατρικό τόνο: "Δέ 
νομίζετε ότι καλύτερα θά είναι νά αρχίσετε ξανά τήν 
παραγωγή;". 

"Στις 29 Ιουλίου, κατά τόν Νόμπλ, ο Μασλενίκοφ 
επέτρεψε στούς απεργούς νά συγκεντρωθούν στό πο¬ 
δοσφαιρικό γήπεδο καί τούς παρότρυνε νά μιλήσουν. 

Ένας πρώην καθηγητής ιστορίας ατό Λένινγκραντ άρ¬ 
χισε. Αναφέρθηκε στήν ιστορία τών δούλων καί παρο¬ 
μοίασε τή μοίρα μας μέ τή δική τους. "Ποτέ στήν παγ¬ 
κόσμια ιστορία δέν έγινε τόσο σκληρή μεταχείριση 
δούλων όπωςστή Σοβιετική Ένωση". Ο ένας ομιλητής 
μετά τόν άλλο συνέχισαν σ' αυτό τόν τόνο. "Ο Μασλε- 
νίκοφ δέ μίλησε εκτός από λίγα λεπτά γιά νά προειδο¬ 
ποιήσει: "Μήν ξεχνάτε ότι βρίζετε τή μεγάλη Σοβιετική 
Ένωση". 

"Τήν 1η Αυγούστου η Μνϋ άρχισε νά κάμπτει τήν 
απεργία, κινούμενη μέ περίσκεψη από ανθρακωρυχείο 
σέ ανθρακωρυχείο. Ένας συνδυασμός πειθούς καί α¬ 
πειλών άρχισαν νά φέρνουν αποτελέσματα. Όταν οι 
εργάτες τού ανθρακωρυχείου 29 αρνήθηκαν νά υπα¬ 
κούσουν στις διαταγές τού Μασλενίκοφ νά επιστρέ¬ 
φουν στις στοές, τά στρατεύματα τής ΜνΩ άνοιξαν 
πύρ. Ο Νόμπλ ισχυρίζεται ότι σκοτώθηκαν 110 καί ότι 
τραυματίστηκαν 500. Επίσης ισχυρίζεται ότι "300 άτο¬ 
μα, περιλαμβανομένων καί τών απεργιακών επιτροπών 
όλων τών στρατοπέδων, εκτελέστηκαν. Δέν είδαμε ξα¬ 
νά τόν Γκούρεβιτς ή τούς ήρωες που μίλησαν εξ ονό- 
νατός μας στό γήπεδο ποδόσφαιρου στόν Μασλενί¬ 
κοφ". 

"Δέν θά μπορούσα νά φανταστώ, συμπεραίνει ο 
Σκόλμερ, ότι στήν πατρίδα τού προλεταριάτου θά έ¬ 
βλεπα μιά γνήσια απεργία, οργανωμένη από χιλιάδες 
ανθρώπους, μιά απεργία μέ συνθήματα, απεργιακές ε¬ 
πιτροπές καί προκηρύξεις". 

Από τό βιβλίο τού Ανατόλ Σούμπ ”Τό Εργατικό Κίνημα 
στή Ρώσικη Αυτοκρατορία”. 

Η ΕΞΕΓΕΡΣΗ ΤΗΣ ΒΟΡΚΟΥΤΑ 


Τριαντατμείς μόνο μέρες μετά τήν Εργατική 
Εξέγερση τής 17 Ιοι'ινη 1953 στήν Αν. Γερ¬ 
μανία, ξέσπασε μιά εξέγερση στά στρατόπε¬ 
δα καταναγκαστικής εργασίας τής ΕΣΣΔ 
στή Βορκούτα. Η εξέγερση αυτή που εκδη¬ 
λώθηκε μέ τή μορφή τής άρνησης εκτέλε¬ 
σης εργασίας, φθάνοντας σέ μιά περίπτωση 
ώς τήν κατάληψη ενός στρατοπέδου, απο¬ 
τελεί ένα σταθμό στήν ιστορία τού κινήμα¬ 
τος τιίχν φυλακισμένων αλλά καί τού επανα¬ 
στατικού κινήματος γενικότερα. Μέ τά λό¬ 
για τού κομμουνιστή καταδίκου Δρ. Σόλ- 
μερ: ”Δέν θά μπορούσα νά φανταστώ ότι 
στήν πατρίδα τού προλεταριάτου θά έβλε¬ 
πα μιά γνήσια απεργία, οργανωμένη από χι¬ 
λιάδες ανθρώπους, μιά απεργία μέ συνθή¬ 
ματα, απεργιακές επιτροπές καί προκηρύ¬ 
ξεις". 



